ROZHODNUTIE RADY 2005/808/SBZP
z 21. novembra 2005,
ktorým sa predlžuje mandát vedúceho Pozorovateľskej misie Európskej únie (EUMM)
RADA EURÓPSKEJ ÚNIE,
so zreteľom na Zmluvu o Európskej únii, a najmä na jej článok 23 ods. 2,
so zreteľom na jednotnú akciu Rady 2002/921/SBZP z 25. novembra 2002, ktorou sa predlžuje mandát Pozorovateľskej misie Európskej únie (1), a najmä na jej článok 5 ods. 1,
keďže:
(1)
Rada 22. novembra 2004 prijala rozhodnutie 2004/795/SZBP (2), ktorým sa predlžuje mandát Maryse DAVIET ako vedúcej Pozorovateľskej misie Európskej únie (EUMM). Platnosť tohto rozhodnutia uplynie 31. decembra 2005.
(2)
Rada 21. novembra 2005 prijala jednotnú akciu 2005/807/SZBP, ktorou sa predlžuje a mení a dopĺňa mandát Pozorovateľskej misie Európskej únie (EUMM) (3) do 31. decembra 2006.
(3)
Preto by sa mal predĺžiť aj mandát vedúcej EUMM,
ROZHODLA TAKTO:
Článok 1
Mandát Maryse DAVIET ako vedúcej Pozorovateľskej misie Európskej únie sa týmto predlžuje do 31. decembra 2006.
Článok 2
Toto rozhodnutie nadobúda účinnosť dňom jeho prijatia.
Článok 3
Toto rozhodnutie sa uverejní v Úradnom vestníku Európskej únie.
V Bruseli 21. novembra 2005.